section_heading: Štovanje
paragraph_text: U kršćanskoj je predaji osobito čašćena kao zaštitnica kršćana. Nakon Milanskog edikta osobito se zauzimala za obilježavanje mjesta povezanih s kršćanskom vjerom u Svetoj zemlji. Njezinim nastojanjem izgrađene su Bazilika Svetoga groba u Jeruzalemu, Bazilika Rođenja Isusova u Betlehemu i Bazilika "Eleona" na Maslinskoj gori. U hrvatskom narodu često se naziva i Jelena Križarica, jer je po predaji sudjelovala u nalasku drveta križa na kojem je Isus umro. Spomendan joj se obilježava 18. kolovoza.